«Իրանական շուկա» հաղորդաշարում քննարկված թեմաներից է եղել Իրանի կատարած ներդրումները էներգետիկայի այլ բնագավառներում, այդ թվում էլեկտրականության արդյունաբերության ոլորտում: Աշխարհում տեղակայված էլեկտրականության թողունակության առումով, Իրանը առաջին քսան պետությունների ցուցակում է, իսկ Մերձավոր Արևելքում առաջին տեղն է զբաղեցնում: Նավթաշատ այլ երկրների հետ համեմատած Իրանի տնտեսության այլ հատկություններից է նրա տնտեսության ահռելի բազմազանությունը, որի շնորհիվ Իրանի տնտեսությունը խիստ կապվածություն չունի նավթի ու գազի նկատմամբ: Իրանի տարածքի մակերեսը կազմում է մեկ մլն 648 հազար քկմ, որից գրեթե մեկ երրորդում հնարվոր է երկրագործություն իրականացնել: Թեև Իրանում առկա է սովորական եղանակներով վար ու ցանքի հնարավորությամբ մոտ 38 մլն հա հողատարածք, միջին հաշվով ցանքի տակ են գտնվում ընդամենը 15 մլն հա հողատարածք: ՖԱՕ-ի (ՄԱԿ-ի պարենու և գյուղատնտեսության կազմակերպություն)տվյալների համաձայն, աշխարհում գյուղատնտեսական 66 գլխավոր արտադրանքներից մոտ մեկ երրորդի արտադրման գործում Իրանը զբաղեցնում է առաջինից մինչև տասներորդ տեղերը: Աշխարհում եզակի է Իրանի այգեգործական արտադրանքների բազմազանությունը: Այգեգործական արտադրանքների բազմազանության առումով Իրանը զբաղեցնում է երրորդ տեղը՝ ունենալով 15 այգեգործական արտադրանք, իսկ 10 տեսակի արտադրանք արտահանելու առումով զբաղեցնում է առաջինից մինչև տասներորդ տեղերը: Աշխարհում 25 հիմնական այգեգործական արտադրանքներից 15-ը Իրանում արտադրվում են: Որոշ այգեգործական արտադրանքների, այդ թվում պիստակի, արմավի, թուզի, խնձորի, ձիթապտղի, խաղողի, նռան և կեռասի արտադրման բնագավառում Իրանի գյուղատնտեսությունը աշխարհում հատուկ դիրք ունի: